stanford-oval/wikipedia huggingface dataset:
טטרית של קרים

| --- | --- |
 מדינות:  אוקראינה, טורקיה, רוסיה, אוזבקיסטן, בולגריה, רומניה
 אזורים:  קרים, הים השחור
 דוברים:  כ־400,000
 כתב:  אלפבית לטיני, אלפבית קירילי
 משפחה:  אלטאית (במחלוקת) טורקית קיפצ'קית טטרית של קרים
 לאום:  טטרים של קרים
 קוד שפה:  crh 
 קוד ISO 639-2:  crh 
 קוד ISO 639-3:  crh 
 ראו גם:  שפה • כתב • רשימת שפות
 
טטרית של קרים היא שפה טורקית המדוברת בעיקר בחצי האי קרים על ידי הטטרים של קרים. זוהי שפה עצמאית לגמרי ואינה ניב של טטרית, כפי שנוהגים לחשוב, אם כי שתי השפות משתייכות לקבוצת השפות הטורקיות. מספר דובריה הרשמי עומד על כ־400,000, אך מספר זה אינו כולל את הטטרים של קרים בטורקיה, שמספרם נאמד בכ־5 מיליון, אך אינו ידוע במדויק. חוץ מאשר בחצי־האי קרים, השפה מדוברת בפזורות השונות של הטטרים של קרים, באוזבקיסטן כ־150,000, ברומניה כ־24,000, בבולגריה כ־3,000, וכן בקהילה קטנה בפולין.
ניבים

לשפה שלושה ניבים: הנוגאי, הטטי (הנחשב גם כשפה הספרותית ואינו קשור לטאטית יהודית של הקווקז), ויליבוילית. הניב הטטי הוא צאצא של השפה הקומנית וכיום התקרב מאוד לשפה הטורקית האוגוזית. עד 1944 התגוררו הנוגאים בסטפות של קרים, היליבוילים בחוף הדרומי, והטטים בחלק המרכזי. בימינו, כ־55% מדוברי השפה מדברים טטית.
היסטוריה

השפה החלה מתפתחת כששבטים טורקיים הגיעו לקרים. לאחר קבלת האסלאם, התקבל גם הכתב הערבי ככתב הרשמי לשפה. בתקופת חאנות קרים הייתה השפה הרשמית במדינה טורקית עות'מאנית וצ'גטאי, ולא טטרית של קרים. לאחר הכיבוש הרוסי ב־1783, היגרו רבים מדוברי השפה לטורקיה ואף לבולגריה ורומניה, שהיו תחת שלטון טורקי אותו זמן. ב־1876 הלאומן הקרימי איסמעיל גספרינסקי קבע כי השפה הספרותית תתבסס על הלהג היליבוילי כדי להביא לקרבה בין הטטרים לטורקים. ב־1920 הורם על חצי האי הדגל הקומוניסטי ובכך החל שלטון ברית המועצות, שנתן אוטונומיה לקרים, כחלק מהרפובליקה הרוסית, ב־1921 והטטרית של קרים הוכרזה כאחת משתי השפות הרשמיות. ב־1928 הוכרז הלהג הטטי כשפה הספרותית, והוחל בשינוי הכתב לכתב הלטיני לפי החוק החדש בברית המועצות. ב־1938 הרפורמה לשינוי כל הכתבים בברית המועצות לכתב הקירילי הונהגה גם על הטטרים של קרים. ב־1944 הואשמו הטטרים בשיתוף פעולה עם הגרמנים ופונו בכפייה לאוזבקיסטן. במקביל בוטלה האוטונומיה של קרים ומעמד השפה. לאחר פירוק ברית המועצות ב־1989 החלו טטרים לשוב למולדתם, ובמקביל החל ניסיון שיבה לכתב הלטיני, כטורקיה, אך עיתונים וספרים רבים עדיין יוצאים בכתב הקירילי ומרבית האוכלוסייה מורגלת להשתמש בו.
בשנת 2016 הושמעה השפה הטטרית של קרים לראשונה על במת האירוויזיון כאשר הזמרת ג'מאלה, נציגת אוקראינה, נבחרה לייצג את מדינתה בשיר "1944", העוסק בגירוש המיעוט הטטרי על ידי הצבא האדום. השיר זכה בתחרות במקום הראשון.
הגיית השפה וכתיבתה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
|  | ענבלי | ענבלי | וילוני | וילוני | חכי | חכי | בתר־מכתשי | בתר־מכתשי | מכתשי /שִנִּי | מכתשי /שִנִּי | שפתי (־שִנִּי) | שפתי (־שִנִּי) |
| אפי |  |  | ŋ |  |  |  |  |  | n |  | m |  |
| סותם |  | q | ɡ | k |  |  |  |  | d | t | b | p |
| מחוכך |  |  |  |  |  |  | ʤ | ʧ |  |  |  |  |
| חוכך |  |  | ɣ | x |  |  |  | ʃ | z | s | v | f |
| מקורב (צדי) |  |  |  |  | j |  |  |  |  |  |  |  |
| מקורב (צדי) |  |  |  |  |  |  |  |  | l |  |  |  |
| רוטט |  |  |  |  |  |  |  |  | r |  |  |  |
השוואת טטרית של קרים לטורקית

קטע עיתונות בשתי השפות ממחיש כי השפות דומות מאוד, והשינויים ביניהן מזעריים:
| טטרית קרימית | טורקית | עברית |
| --- | --- | --- |
|  Meclis Haberleri 10.09.2003// Qırımtatar Milliy Meclisiniñ 120-cı toplaşuvı olıp keçti 2003 senesi 7 sentâbr künü Aqmescitteki İslâm Merkeziniñ binasında Qırımtatar Milliy Meclisiniñ 120-cı toplaşuvı olıp keçti. Toplaşuvda...  | Meclis Haberleri 10.09.2003// Kırım Tatar Millî Meclisi’nin 120. toplantısı yapıldı 7 Eylül 2003 tarihinde Akmescit’teki İslam Merkezi binasında Kırım Tatar Millî Meclisi’nin genişletilmiş 120. toplantısı gerçerkleşti. Toplantıda... | ידיעות האספה 10.9.2003 // התקיימה הפגישה ה-120 של האספה הלאומית של הטטרים של קרים. ב-7 בספטמבר 2003 נערכה הפגישה ה-120 של האספה הלאומית של הטטרים של קרים בבניין המרכז האסלאמי בסימפרופול. בפגישה... |


אזורים בהם מדוברת השפה
טרנללס

| --- | --- |
סמל טרנללססמל טרנללס

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת פטרוואשארה
 תאריך ייסוד:  1280 
 שטח:  37.13 קמ"ר
 גובה:  277 מטרים
 אוכלוסייה:  ‏
  ‑ בכפר:  1,524 (1 בינואר 2024)
 קואורדינטות:  48°03′00″N 20°10′59″E﻿ / ﻿48.05°N 20.183°E﻿ / 48.05; 20.183 
 אזור זמן:  UTC +1
 http://tarnalelesz.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טרנללס(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טרנללס  he tabBackground:;tabBorder:#aaa;defaultTab:0;
 
טרנללס (בהונגרית: Tarnalelesz) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בטרנללס מספר התושבים נמצא בירידה. כך, בשנת 1990 חיו בכפר 1,866 תושבים ובשנת 2023 רק 1,532 תושבים.
האזור מיושב מסביבות המאה ה-13, והוא מוזכר לראשונה בכתבים משנת 1280.
יהודי טרנללס

יהודים חיו בטרנללס במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 15 |  |
| 1880 | 26 | 1,317 |
| 1910 | 14 |  |
| 1920 | 14 |  |
| 1930 | 18 |  |
| 1941 | 16 | 2,052 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי טרנללס שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת פטרוואשארה |
| --- | --- | --- |
| יישובים | פטרוואשארה • בודון • ביקסק • ביקסנטארז'בט • ארדקוושד • פדמש • אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
טיילור סוויפט הפקות

| --- | --- |
סמליל החברה בכיכובה של אוליביה בנסון, חתולת המחמד של סוויפט.
סמליל החברה בכיכובה של אוליביה בנסון, חתולת המחמד של סוויפט.
 נתונים כלליים
 סוג:  פרטית
 מייסדים:  טיילור סוויפט
 תקופת הפעילות:  2018–הווה (כ־6 שנים)
 מיקום המטה:  ארצות הברית ארצות הברית
 
טיילור סוויפט בטקס פרסי הווידאו קליפים של MTV לשנת 2023.
טיילור סוויפט הפקות בע"מ (באנגלית: Taylor Swift Productions, Inc.) היא חברת הפקות פרטית בבעלותה של הזמרת-יוצרת האמריקאית טיילור סוויפט. מוצרה הראשון היה גרסת ה-DVD של Speak Now World Tour – Live בשנת 2011, ולאחר מכן הפיק את כל יצירותיה הוויזואלית של סוויפט מאז 2018, כולל סרטים ווידאו קליפים.
היסטוריה

הזמרת-יוצרת האמריקאית טיילור סוויפט רואה במדיה החזותית כמרכיב חשוב בתהליך כתיבת השירים שלה. ככל שהתקדמה בקריירה המוזיקלית שלה, החלה להפיק, לכתוב ולביים יצירות אלו בעצמה. כמה במאים שעבדו עמה לאורך השנים, דוגמת רומן וייט וג'וזף קאהן, שיבחו את מעורבתה ביצירת הקליפים שלה. בשנת 2015 זכתה סוויפט בפרס אמי לבידור בפריים טיים עבור התוכנית האינטראקטיבית הטובה ביותר על מעורבותה ב-AMEX Unstaged: Taylor Swift Experience.‏ היא הפיקה את הקליפ של "Bad Blood", שזכה בפרס גראמי לווידאו קליפ הטוב ביותר ב-2016.
השקת החברה נעשתה בסודיות מצידה של סוויפט. היא הופיעה לראשונה בגרסת ה-DVD של Speak Now World Tour – Live‏ (2011), והושקה רשמית באמצעות יציאת סרט ההופעה הראשון שלה, "טיילור סוויפט בהופעה: Reputation", ב-2018. הוא בוים על ידי פול דוגדייל והופק על ידי סוויפט. הופץ בנטפליקס, וזכה לשבחים על בימויו, הפקתו, עבודות הצילום והנוכחות הבימתית של הזמרת. המהדורה הבאה של החברה, Taylor Swift: City of Lover, בוימה על ידי דן מאסי. היא שודרה ב-ABC ב-17 במאי 2020, והיה זמין כווידאו על פי דרישה בהולו ובדיסני+ למחרת. הוא זכה לביקורות חיוביות, שציינו לטובה את היכולת של סוויפט להפוך כל שיר שלה לאינטימי. אולם ציינו כי אורכו, שעומד על 42 דקות, קצר מדי.
סוויפט הופיעה לראשונה בתפקיד הבמאי בסרט התיעודי Folklore: The Long Pond Studio Sessions‏ (2020), המבוסס על אלבום האולפן השמיני שלה, Folklore‏ (2020). הוא הופץ על ידי דיסני+, וזכה לשבחים נרחבים על ביצועיו, האינטימיות והרומנטיות שבו. הוא קיבל פרס גרייסי עבור היצירה הקולנועית הטובה ביותר. כשחקנית קולנוע הופיע לראשונה בסרט All Too Well: The Short Film‏ (2021), עיבוד קולנועי לגרסה בת 10 הדקות לשירה "All Too Well".‏ הסרט, בכיכובם של סיידי סינק ודילן או'בריאן, הופץ באופן מוגבל על ידי סרטי יוניברסל, ואף הוקרן גם בפסטיבל הסרטים טרייבקה ובפסטיבל הסרטים הבין-לאומי בטורונטו. הוא גרף פרסים רבים, וזכה לשבחים רבים על ביצועיו, שהמחישו את חזונה של סוויפט כיוצרת סרטים. טיילור סוויפט הפקות הפיקה באופן עצמאי את סרט הופעה נוסף בשם Taylor Swift: The Eras Tour בבימויו של סם רנץ'. הפצתו העולמית סופקה על ידי AMC Theatres ו-Cinemark Theatres.‏ הוא זכה לשבחים על הבימוי ועל האנרגיה שלו, והפך לסרט ההופעה הרווחי ביותר בכל הזמנים.
קרדיטים > סרטים

| שנה | שם | במאי (ם) | מפיצים | תקציב | רווח |
| --- | --- | --- | --- | --- | --- |
| 2011 | Speak Now World Tour – Live | ריאן פוליטו | ביג משין רקורדס | — | — |
| 2018 | טיילור סוויפט בהופעה: Reputation | פול דוגדייל | נטפליקס | — | — |
| 2020 | Taylor Swift: City of Lover | דן מאסי | ABC * הולו * דיסני+ | — | — |
| 2020 | Folklore: The Long Pond Studio Sessions | טיילור סוויפט | דיסני+ | — | — |
| 2021 | All Too Well: The Short Film | טיילור סוויפט | ריפבליק * פוליגרם | — | — |
| 2021 | All Too Well: The Short Film | טיילור סוויפט | סרטי יוניברסל | — | — |
| 2023 | Taylor Swift: The Eras Tour | סם רנץ' | AMC Theatres (ארצות הברית) | $10–20 מיליון | $246.4 מיליון |
| 2023 | Taylor Swift: The Eras Tour | סם רנץ' | Cinemark Theatres (עולמי) | $10–20 מיליון | $246.4 מיליון |
קרדיטים > וידאו קליפים

| שנה | שם | אמן | במאי | אלבום |
| --- | --- | --- | --- | --- |
| 2019 | "Me!" | סוויפט וברנדון יורי מפאניק! אט דה דיסקו | טיילור סוויפט ודייב מאיירס | Lover |
| 2019 | "You Need to Calm Down" | סוויפט | סוויפט ודרו קירש | Lover |
| 2019 | "Lover" | סוויפט | סוויפט ודרו קירש | Lover |
| 2019 | "Christmas Tree Farm" | סוויפט | סוויפט | Non-album single |
| 2019 | "The Man" | סוויפט | סוויפט | Lover |
| 2020 | "Cardigan" | סוויפט | סוויפט | Folklore |
| 2020 | "Willow" | סוויפט | סוויפט | Evermore |
| 2021 | "I Bet You Think About Me" | סוויפט וכריס סטייפלטון | בלייק לייבלי | Red (Taylor's Version) |
| 2022 | "Anti-Hero" | סוויפט | סוויפט | Midnights |
| 2022 | "Bejeweled" | סוויפט | סוויפט | Midnights |
| 2023 | "Lavender Haze" | סוויפט | סוויפט | Midnights |
| 2023 | "Karma" | סוויפט ואייס ספייס | סוויפט | Midnights |
| 2023 | "I Can See You" | סוויפט | סוויפט | Speak Now (Taylor's Version) |
חיים יחיאל בורנשטיין

| --- | --- |
אין תמונה חופשית
 לידה:  15 ביוני 1845 ורשה 
 פטירה:  14 באוגוסט 1928 (בגיל 83) 
 ענף מדעי:  כרונולוג
 מקום קבורה:  בית הקברות היהודי בוורשה 
 
חיים יחיאל הלוי בורנשטיין (בכתיב מיושן: בארנשטיין; 15 ביוני 1845 – 14 באוגוסט 1928) היה חוקר, תוכן, כרונולוג ומתרגם. עסק בחקר לוח השנה בכלל ולוח השנה העברי בפרט. תרגם את המחזה "המלט" לעברית.
ביוגרפיה

בורנשטיין נולד לשמואל בורנשטיין בא' בסיוון ה'תר"ה (1845) בוורשה בירת פולין הקונגרסאית. אמו, חנה לבית כהן, הייתה בת אחיו של רבי אלעזר הכהן כ"ץ מסוכטשוב (מהרא"ך).
במשך תקופה שימש מנהל חשבונות בבית חרושת לסוכר בכפר מנישב.
משנת ה'תרמ"א (1881) כיהן כגזבר ועד בית הכנסת הגדול בוורשה, ובתרמ"ו (1886) התמנה למזכיר הוועד. בגיל 42 חלה במחלת עיניים קשה, שהתגברה משנה לשנה, ולעת זקנתו היה כמעט עיוור. מת בכ"ח באב ה'תרפ"ח (1928), ונקבר בבית הקברות היהודי הישן בוורשה. את הנוסח הכתוב על המצבה כתב בעצמו.
המחקר

מחקרו של בורנשטיין יצא מתוך נושא לוח השנה העברי, על כל תתי-הנושאים הקשורים אליו והמסתעפים ממנו, כמו אורך היום, החודש והשנה והגדרתם, מולדות, תקופות, עיבורים, מחזורי שמש וירח, קביעות ודחיות ועוד, ועל כל ההיסטוריה של ההתפתחות האנושית בחקר התכונה (אסטרונומיה) ומהלך גרמי השמים. המחקר התפתח לחקר לוחות שנה של עמי קדם והתפתחותם, ולנושאי כרונולוגיה והיסטוריה רבים לפרטיהם.
בורנשטיין היה מן החוקרים הראשונים שעסקו בחקר תעודות הגניזה הקהירית לאור הנושאים שאותם הרבה לחקור – הלוח והכרונולוגיה. חקירותיו הרבות הובילו אותו למסקנה כי לוח השנה העברי נחתם סופית בתקופת הגאונים ולא בזמן האמוראים. את העדויות לכך הוציא מן הגניזה הקהירית. ספר מיוחד הוציא בורנשטיין על מחלוקת רב סעדיה גאון ובן מאיר בנושא קביעת לוח השנה בשנים ד'תרפ"ב–ד'תרפ"ד. חקירותיו בנושא התפתחות הלוח והתגבשותו המשיכו להניב מאמרים רבים, ארוכים ומפורטים, שאותם פרסם בכתבי עת ובספרי זיכרון, בעיקר בכתב העת "התקופה".
בורנשטיין הביא במחקריו ציטוטים רבים, ממקורות היהדות ומחוצה להם, וציטט גם את החוקרים שקדמו לו בחקר הנושאים שבהם הוא דן, ותוך כדי כך נושא ונותן בדבריהם בעברית משובחת וקולחת, המתובלת בחישובים סבוכים, לפי הצורך. מספרים על חיים נחמן ביאליק, שהיה מתפאר שהוא קורא 'אפילו' את מאמרי בורנשטיין ב"התקופה", אף שהודה שלא הבין בהם הכל, אלא שנמשך אחרי "הקסם הלשוני שבדבריו". בין החוקרים המצוטטים על ידו נמצאים פרידריך קארל גינצל, אדוארד מאהלר, אידלר, וייסבאך ועוד רבים. את דבריהם ומסקנותיהם הוא העמיד כנגד הביקורת, אם לדחות ואם לקבל, תוך שהוא מביא מקורות רבים לדבריו. מנהגו, לפי עדות מקורביו, לברר כל מסקנה ולנפות אותה טרם פרסומה. במחקריו ירד לפרטי פרטים ונגע בנקודות שנזנחו בידי כל החוקרים שקדמוהו.
חברו למחקר היה צבי הירש יפה, שחיבר ספר להרצאת חקירותיו – קורות חשבון העיבור. יפה היה גר בוורשה ועבר לרוסיה, והקשר ביניהם התבצע באמצעות מכתבים. תלמיד וחבר במקצוע זה היה לו גם אברהם אריה עקביא. האחרון קרא "לכנס את כל כתבי ח"י בורנשטיין המפוזרים בחוברות ובמאספים שונים ולהוציאם בהוצאה חדשה מסודרה ומתוקנה", דבר שלא יצא לפועל, כמו דרישתו של נחום סוקולוב לאחר מותו של בורנשטיין "חובה על חכמי ישראל להקדיש לבורנשטיין ספר-זיכרון, קובץ מאמרי מדע, וחובה על יהודי פולין, על עדת ורשה, לייסד באוניברסיטה העברית בירושלים קתדרה מדעית להציב יד ושם לעובד הגדול הזה".
בספרו "אגן הסהר" (סימן כ"א), טוען הרב חיים צימרמן למגמתיות ושגיאות של בורנשטיין ושל יפה בעניין מחלוקת רס"ג ובן מאיר.
התרגום

יצירה שעבד שנים רבות על תרגומה היא המחזה "המלט" של שקספיר. התרגום נדפס תחילה ב"הצפירה", ורק אחרי למעלה מ-20 שנה, בשנת תרפ"ו (1926), הוציא אותו בורנשטיין לאור כספר בצירוף מבוא גדול וביאורים ביקורתיים והיסטוריים מפורטים.
הוציא לאור גם חוברת בשם "מזמרת הארץ", שבה תרגום כמה שירים מאת גדולי משוררי פולין, ובהם אדם מיצקביץ', יוליוש סלוואצקי ואחרים.
כתבים

מחלוקת רב סעדיה גאון ובן מאיר, ורשה: תרס"ד, באתר היברובוקס.
"פליטה מני קדם או שרידי קביעת שנים מדור עזרא ונחמיה", בתוך: זיכרון לאברהם אליהו הרכבי, פטרבורג: תרס"ט.
מאמר חקרי עולמים – חשבון תקופות ומולדות, ורשה: תרפ"ז.
"התקופות והתפתחותן", בתוך ספר זיכרון לשמואל אברהם פוזננסקי, ורשה: תרפ"ז.
נוסף על כך פרסם שורה של מאמרים ארוכים ומפורטים בכרכים של כתב העת "התקופה", כרכים: ד', ו', ח', ט', י"א, י"ד–ט"ו, ט"ז, כ'.
"שימת עין על דבר ידיעת הרב רבי שניאור זלמן מלאדי בחכמת ההנדסה, התכונה והטבע, בתוך: הרב מלאדי ומפלגת חב"ד, כרך ב, ורשה: הוצאת תושיה, תרע"ג.
תרגום:
המלט, נסיך דניה, מאת וו. שקספיר (מתורגם מאנגלית עם מבוא והערות, מאת ח. י. בורנשטיין), ורשה: הוצאת המתרגם, תרפ"ו–1926).
מזמרת הארץ: תרגום שירים מגדולי משוררי פולין
לקריאה נוספת

נחום סוקולוב, מאמר על חיים יחיאל בורנשטיין, התקופה, כרך כה, תרפ"ט.
פישל לחובר, ראשונים ואחרונים, הוצאת דביר, תל אביב: תרצ"ד.
אברהם אריה עקביא, "חז"ס, חיים יחיאל בורנשטיין, פסח שפירא", ארשת: ספר שנה לחקר הספר העברי, קובץ ה', ירושלים: מוסד הרב קוק, תשל"ב–1972.
הערות שוליים

↑  א"מ הברמן, ר' חיים יחיאל בורנשטיין, בתוך: הנ"ל, אנשי ספר ואנשי מעשה, ירושלים: הוצאת ראובן מס, תשל"ד, עמ' 122.
| --- | --- |
בקרת זהויות :  NLI: 987007311399605171  PLWABN: 9810593234605606  GND: 1176847856  ISNI: 0000 0000 7739 1063  LCCN: no2003086760  SELIBR: 248145  SUDOC: 123495903  VIAF: 97184326   WorldCat (עם VIAF): 97184326 
"מחלוקת רס"ג ובן מאיר"  בקביעת שנות ד"א תרפ"ב–תרפ"ד, דפוס שולברג, 1904 ורשה. לחצו על התמונה לדפדוף בספר מעמוד 184
חמת דאר

חַמֹּת דֹּאר או חַמַּת, הייתה עיר מבצר על שפת הכנרת בתקופת המקרא.
בספר יהושע מסופר שחמת נמסרה לשבט נפתלי עם האתרים: חלף, אלון בצעננים, אדמי הנקב, ויבנאל וערי המבצר: הצדים, צֵר, וכנרת ואתרים נוספים:
” לִבְנֵי נַפְתָּלִי יָצָא הַגּוֹרָל הַשִּׁשִּׁי לִבְנֵי נַפְתָּלִי לְמִשְׁפְּחֹתָם: וַיְהִי גְבוּלָם מֵחֵלֶף מֵאֵלוֹן בְּצַעֲנַנִּים וַאֲדָמִי הַנֶּקֶב וְיַבְנְאֵל עַד לַקּוּם וַיְהִי תֹצְאֹתָיו הַיַּרְדֵּן: ... וְעָרֵי מִבְצָר הַצִּדִּים צֵר וְחַמַּת רַקַּת וְכִנָּרֶת:”
בספר יהושע מסופר שחמת דאר הייתה עיר מקלט וגם נמסרה ללויים:
”א וַיִּגְּשׁוּ רָאשֵׁי אֲבוֹת הַלְוִיִּם אֶל אֶלְעָזָר הַכֹּהֵן וְאֶל יְהוֹשֻׁעַ בִּן נוּן וְאֶל רָאשֵׁי אֲבוֹת הַמַּטּוֹת לִבְנֵי יִשְׂרָאֵל: וַיְדַבְּרוּ אֲלֵיהֶם בְּשִׁלֹה בְּאֶרֶץ כְּנַעַן לֵאמֹר ה' צִוָּה בְיַד מֹשֶׁה לָתֶת לָנוּ עָרִים לָשָׁבֶת וּמִגְרְשֵׁיהֶן לִבְהֶמְתֵּנוּ: וַיִּתְּנוּ בְנֵי יִשְׂרָאֵל לַלְוִיִּם מִנַּחֲלָתָם אֶל פִּי ה' אֶת הֶעָרִים הָאֵלֶּה וְאֶת מִגְרְשֵׁיהֶן: ... וּמִמַּטֵּה נַפְתָּלִי אֶת עִיר מִקְלַט הָרֹצֵחַ אֶת קֶדֶשׁ בַּגָּלִיל וְאֶת מִגְרָשֶׁהָ וְאֶת חַמֹּת דֹּאר וְאֶת מִגְרָשֶׁהָ וְאֶת קַרְתָּן וְאֶת מִגְרָשֶׁהָ עָרִים שָׁלֹשׁ:”
חוקרי מקרא הציעו לזהות בין חמת דאר או חמת, ובין העיר חמון, שהוזכרה בספר דברי הימים כשייכת לנחלת שבט נפתלי:
”וּמִמַּטֵּה נַפְתָּלִי אֶת קֶדֶשׁ בַּגָּלִיל וְאֶת מִגְרָשֶׁיהָ וְאֶת חַמּוֹן וְאֶת מִגְרָשֶׁיהָ וְאֶת קִרְיָתַיִם וְאֶת מִגְרָשֶׁיהָ:”
בתקופת בית שני הוקמה, באתר חמת דאר, העיר חמתן או חמתא, שבמעיינותיה החמים נהגו רבים לרחוץ; הוזכרה על ידי ההיסטוריון יוסף בן-מתתיהו בספרו קדמוניות היהודים, ובמסכת מגילה בתלמוד הבבלי.
במאה ה-20, האתר נקרא חמי טבריה.
לקריאה נוספת

יוחנן אהרוני, אטלס כרטא לתקופת המקרא, ירושלים: הוצאת כרטא, 1974.
הערות שוליים

↑  על הזיהוי בין שני השמות, ראו: לוי יצחק רחמני, הערך: חמת, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 294.
↑  ספר יהושע, פרק י"ט, פסוקים ל"ב–ל"ה.
↑  ספר יהושע, פרק כ"א, פסוקים ג'–ל"ב.
↑  ספר דברי הימים א', פרק ו', פסוק ס"א.
↑  יוסף בן-מתתיהו, קדמוניות היהודים, י"ח, ב', ג'.
↑  תלמוד בבלי, מסכת מגילה, דף ב', עמוד ב'.
טהאר

| --- | --- |

 מידע כללי
 סוג:  מדבר, אזור אקולוגי 
 נתונים ומידות
 רוחב:  405 ק"מ 
 שטח:  200,000 קמ"ר 
 מיקום
 מיקום:  ראג'סטאן, גוג'ראט, סינד, פנג'אב, הריאנה, פנג'אב 
 קואורדינטות:  26°59′04″N 71°00′06″E﻿ / ﻿26.984444444444°N 71.001666666667°E﻿ / 26.984444444444; 71.001666666667
  (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיטהאר(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיטהאר
 
תמונה של המדבר מהחלל
מפת מדבר טהאר
מדבר טהאר (נכתב לעיתים תאר; בהינדי: थार, באנגלית: Thar), הידוע גם בשם המדבר ההודי הגדול,של הודו הוא מדבר גדול וצחיח בצפון-מערב תת-היבשת ההודית.
שטח המדבר הוא כ־200,000 קמ"ר והוא ה-18 בגודלו בעולם. הוא נמצא בעיקר במדינה ההודית ראג'סטאן וגם בדרום המדינות: הריאנה ופנג'אב ובצפון גוג'ראט. בפקיסטן המדבר מכסה חלק ממזרח מחוז סינד וחלק מדרום-מזרח מחוז פנג'אב. מדבר צ'וליסטאן גובל במדבר טהאר ומתפשט לכיוון מחוז פנג'אב האפגני.
המדבר גובל בצפון-מערב עם נהר סוטלג', במזרח עם רכס אראוולי (אנ'), בדרום עם בראן הגדול של קוץ' (אנ') ובמערב עם נהר האינדוס.
למרות האקלים הקיצוני, מדבר טהאר יכול לספק הזדמנויות פיתוח: כרייה - במדבר יש עתודות יקרות של מינרלים כמו פלדספר, פוסריט, גבס וקאולין. מינרלים אלה משמשים לייצור מגוון דברים ממלט לדשנים ולכן הם בעלי ערך. אבן גיר ושיש גם נחצבים באזור. אבן גיר משמשת לבניית וייצור מלט, ושיש משמש לבנייה. ייצור אנרגיה - אנרגיה מופקת במדבר טהאר באמצעות פאנלים סולאריים. אנרגיה זו משמשת להתפלת מים. אנרגיית רוח משמשת גם לייצור חשמל. חקלאות - השקיה במדבר טהאר הפכה לחקלאית מסחרית. ייצור יבולים כמו חיטה וכותנה יצר מקומות עבודה רבים והניב הכנסה לכלכלה המקומית. תיירות - הפארק הלאומי מדבר טהאר מושך מבקרים רבים שרוצים לראות כמה מ -120 המינים שנמצאים שם.
הערות שוליים

↑  Case study - the Thar Desert, Rajasthan, India, www.bbc.co.uk
| --- | --- |
בקרת זהויות :  NLI: 987007531873205171  LCCN: sh85134504  VIAF: 2133154075983711860007   WorldCat (עם VIAF): 2133154075983711860007 
ערך זה הוא קצרמרבנושא מדבריות ובנושא גאוגרפיה של אסיה. אתם מוזמנים לתרום לוויקיפדיה ו.
טטרלוגיה

טטרלוגיה (באנגלית: Tetralogy; מיוונית τετρα- tetra–, "ארבע" ו-λογία -logia, "לוגוס") היא יצירה המורכבת מארבע יצירות נפרדות. מקור השם בתיאטרון האטקי, שבו טטרלוגיה הייתה קבוצה של שלוש טרגדיות ולאחריהן מחזה סאטיר, כולם מאת מחבר אחד, שהוצגו ברציפות בדיוניסיה במסגרת תחרות.
דוגמאות > ספרות

"טטרטוך" (Tetrateuch) הוא שם מקובל לארבעת הספרים הראשונים של התנ"ך. יחד עם ספר דברים, הם מכונים ביחד "חומש" (Pentateuch) התורה.
"טינטיטיבים" (Tintitives) מאת אנטיפון (Antiphon of Rhamnus) שהוא סוג של ספר לימוד לנואמים אטיים. כל ספר מורכב מארבעה נאומים: נאום הפתיחה של התובע, הנאום הראשון של ההגנה, תשובת התובע, ומסקנתו של הנאשם. ידוע ששלוש מהטטרלוגיות שלו שרדו.
כתבי אפלטון חולקו באופן מסורתי לתשע טטרלוגיות, כולל כמה יצירות שכיום מהימנותן מוטלת בספק.
ה"הנריאד" (Henriad), הוא כינוי לשתי טטרלוגיות של מחזות היסטוריים מאת ויליאם שייקספיר. הראשונה מורכבת מטרילוגיית הנרי השישי (חלק ראשון, שני, ושלישי) יחד עם ריצ'רד השלישי, והשנייה, המכונה כיום "פריקוול", מורכבת מריצ'רד השני, הנרי הרביעי חלק ראשון וחלק שני, והנרי החמישי.
דוגמאות > ספרות > דוגמאות מודרניות

| 0 | 1 | 2 |
| --- | --- | --- |
| טטרולוגיה | תאריכים | מחברים |
| טבעת הניבלונג | 1848–1874 | ריכרד וגנר |
| כה אמר זרתוסטרא | 1883–1885 | פרידריך ניטשה |
| סוף המצעד | 1924–1928 | פורד מדוקס פורד |
| סדרת המאסטר של הסטוויקן | 1925–1927 | סיגריד אונדסט |
| יוסף ואחיו | 1933–1943 | תומאס מאן |
| רביעיית אלכסנדריה | 1957–1960 | לורנס דארל |
| ארנב אנגסטרום: טטרלוגיה | 1960–1990 | ג'ון אפדייק |
| רביעיית הראג' | 1965–1975 | פול סקוט |
| ההיסטוריה של הרונסטף | 1967–1969 | מייקל מורקוק |
| סדרת האודיסיאה | 1968–1997 | ארתור סי. קלארק |
| ים הפריון | 1969–1971 | יוקיו מישימה |
| הרביעייה | 1978–2002 | א"ס בייאט |
| ספר השמש החדשה | 1980–1983 | ג'ין וולף |
| רביעיית בורו | 1980–1988 | פראמודיה עננטה טור (אנ') |
| סדרת חניבעל לקטר | 1981–2006 | תומאס האריס |
| רביעיית אל. איי. | 1987-1992 | ג'יימס אלרוי |
| הרומנים הנפוליטניים | 2011-2014 | אלנה פרנטה |
דוגמאות > סרטים

הפילוסופים (1971, 1972, 1972, 1974)
מלתעות (1975, 1978, 1983, 1987)
סופרמן (1978, 1980, 1983, 1987)
מקס הזועם (1979, 1981, 1985, 2015)
סדרת סרטי באטמן הראשונה (1989, 1992, 1995, 1997)
צעצוע של סיפור (1995, 1999, 2010, 2019)
גברים בשחור (1997, 2002, 2012, 2019)
המטריקס (1999, 2003, 2003, 2021)
שרק (2001, 2004, 2007, 2010)
ספיי קידס (2001, 2002, 2003, 2011)
לילה מוטרף במוזיאון (2006, 2009, 2014, 2022)
Rebuild of Evangelion (אנ') ‏ (2007, 2009, 2012, 2021) - ריבוט של נאון ג'נסיס אוונגליון
אלווין והצ'יפמאנקס (2007, 2009, 2011, 2015)
קונג פו פנדה (2008, 2011, 2016, 2024)
מסע בין כוכבים (2009, 2013, 2016, TBA)
גנוב על הירח (2010, 2013, 2017, 2024)
יומנו של ילד חנון (2010, 2011, 2012, 2017)
קפטן אמריקה (2011, 2014, 2016, 2024)
תור (2011, 2013, 2017, 2022)
משחקי הרעב (2012, 2013, 2014, 2015)
מפלצת של מלון (2012, 2015, 2018, 2022)
הנוקמים (2012, 2015, 2018, 2019)
ראו גם

סרט המשך
טרילוגיה
פנטלוגיה
הקסלוגיה
הפטלוגיה